
Ministru kabineta noteikumi Nr. 91
Rīgā 2025. gada 11. februārī (prot. Nr. 6 7. §)
Grozījumi Ministru kabineta 2012. gada 18. decembra noteikumos Nr. 876 "Nodarbinātības valsts aģentūras nolikums"
Izdoti saskaņā ar Valsts pārvaldes iekārtas likuma 16.panta pirmo daļu
· Izdarīt Ministru kabineta 2012. gada 18. decembra noteikumos Nr. 876 "Nodarbinātības valsts aģentūras nolikums" (Latvijas Vēstnesis, 2012, 201. nr.) šādus grozījumus:
· 1. Izteikt 1. punktu šādā redakcijā:
· "1. Nodarbinātības valsts aģentūra (turpmāk – aģentūra) ir labklājības ministra pārraudzībā esoša tiešās pārvaldes iestāde."
· 2. Izteikt 2. punktu šādā redakcijā:
· "2. Aģentūras darbības mērķis ir īstenot valsts politiku bezdarba samazināšanas un bezdarbnieku, darba meklētāju un bezdarba riskam pakļauto personu atbalsta jomā, kā arī piedalīties brīvprātīgā darba politikas izstrādē un īstenošanā."
· 3. Izteikt 3.4. apakšpunktu šādā redakcijā:
· "3.4. licencēt un uzraudzīt komersantus, kuri sniedz darbiekārtošanas pakalpojumus (izņemot kuģa apkalpes komplektēšanu un pakalpojumus darba devējiem potenciālo darbinieku atlasei darbam Latvijā);".
· 4. Svītrot 3.5. apakšpunktu.
· 5. Papildināt ar 3.6. apakšpunktu šādā redakcijā:
· "3.6. sniegt informatīvu un konsultatīvu atbalstu brīvprātīgā darba politikas izstrādē un īstenošanā;".
· 6. Papildināt ar 3.7. apakšpunktu šādā redakcijā:
· "3.7. veikt citas ārējos normatīvajos aktos noteiktās funkcijas."
· 7. Svītrot 4.2. apakšpunktu.
· 8. Papildināt ar 4.14. apakšpunktu šādā redakcijā:
· "4.14. veic citus normatīvajos aktos noteiktos uzdevumus."
· 9. Izteikt 5.2. apakšpunktu šādā redakcijā:
· "5.2. organizēt un vadīt seminārus, konferences un citus pasākumus, sadarboties ar fiziskajām personām, biedrībām, nodibinājumiem un  citām juridiskajām personām, kā arī ārvalstu un starptautiskajām institūcijām, lai risinātu jautājumus, kas saistīti ar aģentūras kompetencē esošajiem uzdevumiem;".

